Termometer prikaže, kako vroč je članek. Skupni seštevek je kombinacija števila klikov in komentarjev.

S fotografijo Srca med vinogradi v Svečinskih goricah vabijo na seminar v Zagrebu.

Pred kakšnim letom in pol so Srce med vinogradi, znani štajerski prizor, Francozi uporabili za turistično promocijo Alzacije. Med Slovenci je završalo, iz Francije pa so se opravičili.

Zdaj se je zgodba ponovila pri naših južnih sosedih na, to moramo priznati, nekoliko bolj suhoparen način. Fotografijo znamenite zavite ceste na Špičniku je neko zagrebško IT-podjetje uporabilo ob vabilu na strokovni seminar o ocenjevanju vrednosti nepremičnin.

Foto: zajem zaslona

Podjetje seminar prireja v sodelovanju s Hrvaškim združenjem županij, ki je vabilo delilo na svojem profilu na Twitterju.

Na objavo se je sicer že odzvalo slovensko veleposlaništvo v Zagrebu in na Twitterju poudarilo, da je na fotografiji prizor iz Slovenije.

Na fotografiji je Špičnik v Sloveniji / Village Špičnik in Slovenija https://t.co/h2xT8SNJ8w — Slovenia in Croatia (@SLOinCRO) February 25, 2019

Preberite še: